
PARLAMENTUL ROMÂNIEI

CAMERA DEPUTAŢILOR

Comisia pentru politică economică,

 reformă şi privatizare

Bucureşti, 

Nr. 21/469/19.06.2002





AVIZ

asupra proiectului de Lege privind respingerea Ordonanţei 

 Guvernului nr.8/2001 pentru modificarea Legii nr. 34/1994

privind impozitul pe venitul agricol
În conformitate cu prevederile art. 89 din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare cu proiectul de Lege privind respingerea Ordonanţei Guvernului nr.8/2001 pentru modificarea Legii nr. 34/1994 privind impozitul pe venitul agricol,  trimis cu adresa nr. 288 din 10.06.2002.

La întocmirea prezentului  aviz, comisia a avut în vedere avizul nr.727/23.07.2001 al Consiliului Legislativ.

Proiectul de Lege are ca obiect de reglementare modificarea Legii  nr. 34/1994 privind impozitul pe venitul agricol, în sensul transformării acestuia în impozit pe terenul agricol, realizându-se distincţia între impozitele pe venit şi cele pe proprietate.  
Potrivit prevederilor art. 60 din Regulamentul Camerei Deputaţilor, membrii comisiei au examinat acest proiect de lege în şedinţa din 19 iunie 2002.

La dezbaterea proiectului au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor, din partea Ministerului administraţiei publice: domnul Viorel Cristea-secretar general şi din partea Ministerului Finanţelor Publice: domnul Gheorghe Marinescu-şef serviciu

            La lucrările comisiei au fost prezenţi 28 deputaţi, din totalul de 31 de membri ai comisiei.


Proiectul de lege a fost adoptat de Senat în şedinţa din data de 3.06. 2002.

În urma dezbaterilor, membrii  comisiei  au  hotărât în unanimitate avizarea favorabilă a proiectului de lege, în forma adoptată de Senat. 

   
PREŞEDINTE,

       Dan Radu Ruşanu

                                         

SECRETAR,

                                       
  Lucia Cornelia Lepădatu                            

                                                                                      

                                                                                                     Expert parlamentar










     Ştefan Condeescu 

